title: Mariano Constante
text: Mariano Constante Campo (Cabosaso, Monegros, 18 d'abril de 1920 - Montpeller, Lenguadoc-Rosellón, 20 de chinero de 2010) estió un escritor aragonés, qualas publicacions han estau alazetalment os suyos remers d'a desperiencia d'os republicans espanyols en os campos de concentrazión nazis, mientres a Segunda Guerra Mundial
  
  Mariano Constante combatió en a Guerra Cebil Espanyola (entre atras unidatz melitars, en a 130ª Brigada Mixta que feba parte d'a 43ª División) y participó en quantas batallas mientres a guerra, como a Bolsa de Bielsa en o Pireneu aragonés. Estió afiliau a la Juventud Socialista Unificada, y trescruzó a muga enta o destierro en Francia en febrero de 1939. En o suyo exilio en Francia estió en os campos de concentración franceses de Sèt-fonts, Baccarat y Rambervillers.
  
  En principiar a Segunda Guerra Mundial, fue obligau por os franceses a alistar-se a una Companyía de Triballadors Foranos en l'Exercito francés, partecipando en a construcción d'as fortificacions d'a Linia Maginot y fue engarcholato por os alemans en chunio de 1940, mientres a batalla de Francia, quan fue feito presoner de guerra por a Wehrmacht a man d'a Linia Maginot. Alazetalment, l'internoron en un Stalag XVII en Austria (Stalag XVII-A en Kaisersteinbruch, u Stalag XVII-B en Krems-Gneixendorf, u Stalag XVII-C en Döllersheim u Stalag XVII-D en Pupping).
  
  Sindembargo, en declarar o Gubierno de Francisco Franco que no teneba garra intrés en a situación d'os espanyols presoners d'os alemans, Mariano Constante fue deportau (como muitos atros espanyols) a o Campo de concentración de Mauthausen-Gusen (Austria) o 7 d'abril de 1941, sobrevivió en o campo y fue liberau en mayo de 1945 por as tropas d'os Aliatos. Mientres a suya prisión en o campo fació parte d'una organización clandestina d'os presoners, y as informacions d'ixe grupo fuoron un elemento d'importancia en as acusacions contra os maximos dirichents nazis en os Chudicios de Nurenberg.
  
  Mientres o franquismo, lo condenoron a 6 penas de muerte, y no tornó a trescruzar a muga enta Espanya dica 1963. Viviba en Francia, en estar un antigo combatient de l'Exercito francés mientres a guerra.
  
  En 2002 recibió a Medalla a los Valors Humans d'o Gubierno d'Aragón.
  
  Obras 
   1974: Los años rojos.
   1976: Yo fui ordenanza de los SS.
   Republicanos aragoneses en los campos nazis.
   Triangulo Azul. Los republicanos españoles en Mauthausen.
  
  Referencias 
  
  Escritors d'Aragón
  Escritors en castellano
  Exiliaus d'o franquismo
  Muertos en Erau
  Naixius de Cabosaso
  Supervivients de Mauthausen
  1920 (naixencias)
  2010 (muertes)